ddrg/super_eurlex huggingface dataset:
Asiakirja Tsekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unioni perustuu - Liite XIII: Luettelo, jota tarkoitetaan liittymisasiakirjan 24 artiklassa: Slovenia - 9. Ympäristö - A. Jätehuolto



Virallinen lehti nro L 236 , 23/09/2003 s. 0911 - 0911



A. JÄTEHUOLTO 31994 L 0062: Euroopan parlamentin ja neuvoston direktiivi 94/62/EY, annettu 20 päivänä joulukuuta 1994, pakkauksista ja pakkausjätteistä (EYVL L 365, 31.12.1994, s. 10) Poiketen siitä, mitä direktiivin 94/62/EY 6 artiklan 1 kohdan a ja b alakohdassa säädetään, Slovenian on saavutettava seuraavien pakkausmateriaalien hyödyntämis- ja kierrätystavoitteet 31 päivään joulukuuta 2007 mennessä seuraavia välitavoitteita noudattaen: - muovien kierrätys: 9 prosenttia painosta liittymispäivään mennessä, 12 prosenttia vuonna 2004, 13 prosenttia vuonna 2005 ja 14 prosenttia vuonna 2006; - kokonaishyödyntämisaste: 36 prosenttia painosta liittymispäivään mennessä, 40 prosenttia vuonna 2004, 44 prosenttia vuonna 2005 ja 48 prosenttia vuonna 2006. --------------------------------------------------
Asiakirja Tsekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unioni perustuu - Ensimmäinen osa : Periaatteet - 3 artikla



Virallinen lehti nro L 236 , 23/09/2003 s. 0033 - 0034



3 artikla 1. Tämän asiakirjan liitteessä I luetellut Euroopan unionista tehtyyn sopimukseen ja Euroopan yhteisön perustamissopimukseen liitetyllä pöytäkirjalla (jäljempänä "Schengen-pöytäkirja") osaksi Euroopan unionia sisällytetyn Schengenin säännöstön määräykset ja Schengenin säännöstöön perustuvat tai muutoin siihen liittyvät säädökset sekä muut ennen liittymispäivää mahdollisesti annetut tällaiset säädökset ovat uusia jäsenvaltioita sitovia ja niitä sovelletaan niissä liittymispäivästä alkaen. 2. Vaikka ne osaksi Euroopan unionia sisällytetyn Schengenin säännöstön määräykset ja Schengenin säännöstöön perustuvat tai muutoin siihen liittyvät säädökset, joita ei tarkoiteta 1 kohdassa, sitovatkin uusia jäsenvaltioita liittymispäivästä alkaen, niitä sovelletaan uudessa jäsenvaltiossa ainoastaan neuvoston asiasta tekemän päätöksen mukaisesti sen jälkeen kun on näytetty toteen sovellettavien Schengenin arviointimenettelyjen mukaisesti, että tarvittavat edellytykset kyseisen säännöstön kaikkien osien soveltamiseksi ovat täyttyneet kyseisessä uudessa jäsenvaltiossa ja kun Euroopan parlamenttia on kuultu. Neuvosto tekee päätöksensä niiden jäsenvaltioiden hallituksia edustavien jäsentensä, joiden osalta tässä kohdassa tarkoitetut määräykset on jo pantu täytäntöön, ja sen jäsenvaltion hallituksen edustajan, jonka osalta kyseiset määräykset on määrä panna täytäntöön, yksimielisellä päätöksellä. Irlannin sekä Ison-Britannian ja Pohjois-Irlannin yhdistyneen kuningaskunnan hallituksia edustavat neuvoston jäsenet osallistuvat tällaisen päätöksen tekemiseen siltä osin kuin se liittyy niihin Schengenin säännöstön määräyksiin ja Schengenin säännöstöön perustuviin tai muutoin siihen liittyviin säädöksiin, joiden soveltamiseen kyseiset jäsenvaltiot osallistuvat. 3. Neuvoston Schengen-pöytäkirjan 6 artiklan nojalla tekemät sopimukset sitovat uusia jäsenvaltioita liittymispäivästä alkaen. 4. Uudet jäsenvaltiot sitoutuvat niiden oikeus- ja sisäasioiden alaa koskevien yleissopimusten ja asiakirjojen suhteen, jotka liittyvät erottamattomasti EU-sopimuksen tavoitteiden toteuttamiseen: - liittymään niihin yleissopimuksiin ja asiakirjoihin, jotka liittymispäivänä ovat avoinna nykyisten jäsenvaltioiden allekirjoittamista varten, sekä niihin yleissopimuksiin ja asiakirjoihin, jotka neuvosto on laatinut EU-sopimuksen VI osaston mukaisesti ja joiden hyväksymistä se on suositellut jäsenvaltioille; - ottamaan käyttöön hallinnolliset ja muut järjestelyt, kuten ne, jotka nykyiset jäsenvaltiot tai neuvosto ovat toteuttaneet liittymispäivään mennessä jäsenvaltioiden oikeus- ja sisäasioiden alalla toimivien toimielinten ja järjestöjen välisen käytännön yhteistyön helpottamiseksi. --------------------------------------------------
Asiakirja Tsekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unioni perustuu - Liite VIII: Luettelo, jota tarkoitetaan liittymisasiakirjan 24 artiklassa: Latvia - 10. Ympäristö - E. Ydinturvallisuus ja säteilysuojaus



Virallinen lehti nro L 236 , 23/09/2003 s. 0833 - 0833



E. YDINTURVALLISUUS JA SÄTEILYSUOJAUS 31997 L 0043: Neuvoston direktiivi 97/43/Euratom, annettu 30 päivänä kesäkuuta 1997, henkilöiden terveyden suojelemisesta ionisoivan säteilyn aiheuttamilta vaaroilta lääketieteellisen säteilyaltistuksen yhteydessä ja direktiivin 84/466/Euratom kumoamisesta (OJ L 180, 9.7.1997, s. 22) Poiketen siitä, mitä direktiivin 97/43/Euratom 8 artiklassa ja 9 artiklan 1 kohdassa säädetään, radiologisia laitteita ja erityistoimintoja koskevia säännöksiä ei sovelleta Latviassa ennen 31 päivää joulukuuta 2005. Kyseisiä laitteita ei saa saattaa muiden jäsenvaltioiden markkinoille. --------------------------------------------------
Asiakirja Tsekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unioni perustuu - Liite VII: Luettelo, jota tarkoitetaan liittymisasiakirjan 24 artiklassa: Kypros - 6. Liikennepolitiikka



Virallinen lehti nro L 236 , 23/09/2003 s. 0820 - 0820



6. LIIKENNEPOLITIIKKA 31985 R 3821: Neuvoston asetus (ETY) N:o 3821/85, annettu 20 päivänä joulukuuta 1985, tieliikenteen valvontalaitteista (EYVL L 370, 31.12.1985, s. 8), sellaisena kuin se on viimeksi muutettuna seuraavalla: - 32002 R 1360: komission asetus (EY) N:o 1360/2002, annettu 13.6.2002 (EYVL L 207, 5.8.2002, s. 1) Poiketen siitä, mitä asetuksen (ETY) N:o 3821/85 3 artiklan 1 kohdassa säädetään, vaatimusta, joka koskee rekisteröintilaitteiston asentamista ja käyttöä ajoneuvoissa, jotka on rekisteröity maanteiden henkilö- tai tavaraliikennettä varten, ei sovelleta Kyprokseen ennen 31 päivää joulukuuta 2005 ennen 1 päivää tammikuuta 2002 rekisteröityjen ajoneuvojen osalta, joita käytetään yksinomaan kotimaan liikenteessä. Tällaisten ajoneuvojen kuljettajien on merkittävä ajo- ja lepoaikansa henkilökohtaiseen ajopäiväkirjaan. --------------------------------------------------
Asiakirja Tsekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unioni perustuu - Liite XIV: Luettelo, jota tarkoitetaan liittymisasiakirjan 24 artiklassa: Slovakia - 5. Maatalous - A. Maataloutta koskeva lainsäädäntö



Virallinen lehti nro L 236 , 23/09/2003 s. 0919 - 0919



A. MAATALOUTTA KOSKEVA LAINSÄÄDÄNTÖ 32001 R 1260: Neuvoston asetus (EY) N:o 1260/2001, annettu 19 päivänä kesäkuuta 2001, sokerialan yhteisestä markkinajärjestelystä (EYVL L 178, 30.6.2001, s. 1), sellaisena kuin se on muutettuna seuraavalla: - 32002 R 0680: komission asetus (EY) N:o 680/2002, annettu 19.4.2002 (EYVL L 104, 20.4.2002, s. 26) Poiketen siitä, mitä asetuksen (EY) N:o 1260/2001 45 artiklassa ja muiden maatalouden yhteisiä markkinajärjestelyjä koskevien asetusten vastaavissa artikloissa säädetään, Slovakia saa 31 päivään joulukuuta 2006 jatkaa valtiontuen myöntämistä 1 päivänä kesäkuuta 1998 voimaan tulleessa laissa N:o 144/1998 Z. z. säädetyn varasto- ja tavaratositejärjestelmän toiminnan varmistamiseksi. Slovakia toimittaa komissiolle kyseisen valtiontukea koskevan toimenpiteen täytäntöönpanosta vuosittaisen kertomuksen, jossa esitetään tukimuodot ja tuen määrä. --------------------------------------------------
12003T/AFI/DCL/23

Asiakirja Tsekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unioni perustuu - Päätösasiakirja - III Muut julistukset - F. Useampien uusien jäsenvaltioiden yhteiset julistukset - 23. Unkarin tasavallan ja Slovenian tasavallan yhteinen julistus liittymisasiakirjan liitteessä X olevan 6 luvun Verotus 1 kohdan a alakohdan ii alakohdasta ja liitteessä XIII olevan 6 luvun Verotus 1 kohdan a alakohdan i alakohdasta



Virallinen lehti nro L 236 , 23/09/2003 s. 0979 - 0979
Asiakirja Tsekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unioni perustuu - Liite II: Luettelo, jota tarkoitetaan liittymisasiakirjan 20 artiklassa - 2. Henkilöiden vapaa liikkuvuus - B. Työntekijöiden vapaa liikkuvuus



Virallinen lehti nro L 236 , 23/09/2003 s. 0252 - 0253



B. TYÖNTEKIJÖIDEN VAPAA LIIKKUVUUS 31968 L 0360: Neuvoston direktiivi 68/360/ETY, annettu 15 päivänä lokakuuta 1968, jäsenvaltioiden työntekijöiden ja heidän perheidensä liikkumista ja oleskelua yhteisön alueella koskevien rajoitusten poistamisesta (EYVL L 257, 19.10.1968, s. 13), sellaisena kuin se on muutettuna seuraavilla: - 11972 B: liittymisehdoista ja perustamissopimusten mukautuksista tehty asiakirja - Tanskan kuningaskunnan, Irlannin sekä Ison-Britannian ja Pohjois-Irlannin yhdistyneen kuningaskunnan liittyminen Euroopan yhteisöihin (EYVL L 73, 27.3.1972, s. 14) - 11979 H: liittymisehdoista ja perustamissopimusten mukautuksista tehty asiakirja - Helleenien tasavallan liittyminen Euroopan yhteisöihin (EYVL L 291, 19.11.1979, s. 17) - 11985 I: liittymisehdoista ja perustamissopimusten mukautuksista tehty asiakirja - Espanjan kuningaskunnan ja Portugalin tasavallan liittyminen Euroopan yhteisöihin (EYVL L 302, 15.11.1985, s. 23) - 11994 N: liittymisehdoista ja perustamissopimusten mukautuksista tehty asiakirja - Itävallan tasavallan, Suomen tasavallan ja Ruotsin kuningaskunnan liittyminen Euroopan unioniin (EYVL C 241, 29.8.1994, s. 21) Korvataan liitteen alaviite 1 seuraavalla: "Alankomaiden, Belgian, Espanjan, Irlannin, Ison-Britannian, Italian, Itävallan, Kreikan, Kyproksen, Latvian, Liettuan, Luxemburgin, Maltan, Portugalin, Puolan, Ranskan, Ruotsin, Saksan, Slovakian, Slovenian, Suomen, Tanskan, Tšekin, Unkarin ja Viron, sen mukaan, mitä maata lupa koskee." . --------------------------------------------------
Asiakirja Tsekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unioni perustuu - Päätösasiakirja - III Muut julistukset - M. Slovenian tasavallan julistukset - 41. Slovenian tasavallan julistus Slovenian tasavallan tulevasta aluejaosta



Virallinen lehti nro L 236 , 23/09/2003 s. 0984 - 0984



41. Slovenian tasavallan julistus Slovenian tasavallan tulevasta aluejaosta Slovenian tasavalta korostaa pitävänsä tärkeänä tasapainoista alueellista kehitystä ja tarvetta vähentää sen alueiden välisiä sosiaalis-taloudellisia eroja. Slovenian tasavalta toteaa, että sen aluejakoa koskeva päätösvalta kuuluu yksinomaan Slovenian tasavallalle. Tästä poikkeuksena on Slovenian alueellinen jakaminen yhteisen alueyksiköiden luokituksen (NUTS) yhteydessä. Liittymisneuvottelujen yhteydessä kysymys Slovenian aluejaosta NUTS 2 -tasolla ratkaistiin väliaikaisesti 29 päivänä heinäkuuta 2002 pidetyssä konferenssin yhdeksännessätoista sijaisten kokouksessa konferenssin päätelmissä esitetyin ehdoin. Kyseiset päätelmät vahvistettiin 1 päivänä lokakuuta 2002 pidetyssä liittymiskonferenssin ministerikokouksessa. Konferenssin päätelmiin sisällytettiin Slovenian tasavallan lausuma, jota yksikään jäsenvaltio ei vastustanut missään vaiheessa ja jonka pääosat kuuluvat seuraavasti: "Slovenia panee tyytyväisenä merkille EU:n todenneen, että Slovenian aluetta kokonaisuudessaan voidaan pitää yhtenä alueena NUTS 2 -tasolla vuonna 2006 päättyvän kauden osalta ja että Slovenia aikoo panna täytäntöön yhtenäisen ohjelma-asiakirjan, joka kattaa koko Slovenian alueen vuoden 2006 loppuun kestävällä ohjelmakaudella, ja lisäksi että Slovenia aikoo jatkaa komission kanssa neuvotteluja tasapainoisen alueellisen kehityksen varmistavasta aluejaosta tarkistaakseen NUTS-luokitustaan jo jäsenvaltiona ollessaan viimeistään vuoden 2006 lopussa. Jos ehdotus Euroopan parlamentin ja neuvoston asetukseksi yhteisestä tilastollisten alueyksiköiden nimikkeistöstä (NUTS) hyväksytään ja kyseinen asetus tulee voimaan ennen Slovenian liittymistä, Slovenia neuvottelee tarvittaessa EU:n kanssa sen soveltamisesta Slovenian aluejakoon. Slovenia voi tältä pohjalta hyväksyä EU:n ehdotuksen ja sen, että kyseessä oleva luku ei tässä vaiheessa edellytä lisäneuvotteluja." --------------------------------------------------
Asiakirja Tsekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unioni perustuu - Päätösasiakirja - III Muut julistukset - J. Liettuan tasavallan julistukset - 34. Liettuan tasavallan julistus Latvian kalastustoiminnasta Koillis-Atlantin kalastuskomission sääntelyalueella



Virallinen lehti nro L 236 , 23/09/2003 s. 0981 - 0981



34. Liettuan tasavallan julistus Latvian kalastustoiminnasta Koillis-Atlantin kalastuskomission (NEAFC) sääntelyalueella Liettua ilmoittaa olevansa kiinnostunut jatkamaan perinteistä kalastusta Koillis-Atlantin kalastuskomission (NEAFC) sääntelyalueella Euroopan unioniin liittymisen jälkeen. Liettua luottaa EU:n tukeen liittymisessä NEAFC:hen. Liettua odottaa, että Liettuan kalastustoiminta NEAFC:n sääntelyalueella jatkuu EU:hun liittymisen jälkeen ja että asianmukaiset kiintiöt myönnetään kyseisellä alueella suhteellisen vakauden periaatteen mukaisesti. --------------------------------------------------
Asiakirja Tsekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unioni perustuu - Neljäs osa : Väliaikaiset määräykset - II osasto : Muut määräykset - 37 artikla



Virallinen lehti nro L 236 , 23/09/2003 s. 0045 - 0045



37 artikla 1. Jos ilmenee vakavia ongelmia, jotka ovat omiaan koettelemaan jotakin taloudenalaa pysyvästi, tai ongelmia, jotka voivat johtaa taloudellisen tilanteen merkittävään heikentymiseen tietyllä alueella, uusi jäsenvaltio voi enintään kolmannen liittymistä seuraavan vuoden loppuun asti pyytää lupaa toteuttaa suojatoimenpiteitä tilanteen korjaamiseksi ja kyseisen alan mukauttamiseksi yhteismarkkinoiden talouteen. Nykyinen jäsenvaltio voi samoin edellytyksin pyytää lupaa suojatoimenpiteiden toteuttamiseen yhden tai useamman uuden jäsenvaltion suhteen. 2. Asianomaisen valtion pyynnöstä komissio vahvistaa tarpeellisiksi katsomansa suojatoimenpiteet kiireellisellä menettelyllä sekä täsmentää niiden soveltamista koskevat edellytykset ja yksityiskohtaiset säännöt. Tapauksessa, jossa ilmenee vakavia taloudellisia vaikeuksia, ja asianomaisen jäsenvaltion nimenomaisesta pyynnöstä komissio tekee ratkaisunsa viiden työpäivän kuluessa siitä, kun se on vastaanottanut pyynnön asianmukaisine taustatietoineen. Näin päätettyjä toimenpiteitä sovelletaan välittömästi, niissä on otettava huomioon kaikkien asianomaisten osapuolten edut, eivätkä ne saa aiheuttaa rajatarkastuksia. 3. Toimenpiteissä, jotka ovat sallittuja 2 kohdan mukaisesti, voidaan poiketa EY:n perustamissopimuksen säännöistä sekä tästä asiakirjasta siinä määrin ja niin kauan kuin se on ehdottomasti tarpeen 1 kohdassa tarkoitettujen tavoitteiden saavuttamiseksi. Ensisijaisesti on käytettävä toimenpiteitä, jotka aiheuttavat vähiten häiriötä yhteismarkkinoiden toiminnalle. --------------------------------------------------
Asiakirja Tsekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unioni perustuu - Liite XIV: Luettelo, jota tarkoitetaan liittymisasiakirjan 24 artiklassa: Slovakia - 2. Palvelujen tarjoamisen vapaus



Virallinen lehti nro L 236 , 23/09/2003 s. 0917 - 0917



2. PALVELUJEN TARJOAMISEN VAPAUS 31997 L 0009: Euroopan parlamentin ja neuvoston direktiivi 97/9/EY, annettu 3 päivänä maaliskuuta 1997, sijoittajien korvausjärjestelmistä (EYVL L 84, 26.3.1997, s. 22) Poiketen siitä, mitä direktiivin 97/9/EY 4 artiklan 1 kohdassa säädetään, vähimmäiskorvaustasoa ei sovelleta Slovakiassa ennen 31 päivää joulukuuta 2006. Slovakia varmistaa, että sen sijoittajien korvausjärjestelmä tarjoaa vähintään 10000 euron suojan 31 päivään joulukuuta 2004 asti, vähintään 13000 euron suojan 1 päivän tammikuuta 2005 ja 31 päivän joulukuuta 2005 välisenä aikana ja vähintään 16000 euron suojan 1 päivän tammikuuta 2006 ja 31 päivän joulukuuta 2006 välisenä aikana. Siirtymäkauden aikana muut jäsenvaltiot säilyttävät oikeuden estää niiden alueelle sijoittautuneen slovakialaisen sijoituspalveluyrityksen sivuliikkeen toiminta, jollei kyseinen sivuliike ole liittynyt ja kunnes se liittyy virallisesti tunnustettuun sijoittajien korvausjärjestelmään kyseisen jäsenvaltion alueella Slovakian korvaustason ja 4 artiklan 1 kohdassa tarkoitetun vähimmäistason välisen eron kattamiseksi. --------------------------------------------------
Asiakirja Tsekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unioni perustuu - Neljäs osa : Väliaikaiset määräykset - I osasto : Siirtymätoimenpiteet - 31 artikla



Virallinen lehti nro L 236 , 23/09/2003 s. 0042 - 0042



31 artikla 1. Jäljempänä lueteltujen uusien jäsenvaltioiden on maksettava seuraavat määrät hiili- ja terästutkimusrahastoon, josta säädetään EHTY:n perustamissopimuksen voimassaolon päättymisen taloudellisista seurauksista ja hiili- ja terästutkimusrahastosta 27 päivänä helmikuuta 2002 tehdyssä, neuvostossa kokoontuneiden jäsenvaltioiden hallitusten edustajien päätöksessä 2002/234/EHTY [4]: (miljoonaa EUR käypinä hintoina) | Tšekin tasavalta | 39,88 | Viro | 2,5 | Latvia | 2,69 | Unkari | 9,93 | Puola | 92,46 | Slovenia | 2,36 | Slovakia | 20,11 | 2. Rahoitusosuudet hiili- ja terästutkimusrahastoon on maksettava neljässä erässä vuodesta 2006 alkaen seuraavasti ja kussakin tapauksessa vuoden ensimmäisen kuukauden ensimmäisenä työpäivänä: 2006: 15% 2007: 20% 2008: 30% 2009: 35% [4] EYVL L 79, 22.3.2002, s. 42. --------------------------------------------------
Asiakirja Tsekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unioni perustuu - Liite XII: Luettelo, jota tarkoitetaan liittymisasiakirjan 24 artiklassa: Puola - 13. Ympäristö - A. Ilman laatu



Virallinen lehti nro L 236 , 23/09/2003 s. 0890 - 0891



A. ILMAN LAATU 1. 31994 L 0063: Euroopan parlamentin ja neuvoston direktiivi 94/63/EY, annettu 20 päivänä joulukuuta 1994, bensiinin varastoinnista ja sen jakelusta varastoalueilta huoltoasemille aiheutuvien haihtuvien orgaanisten yhdisteiden (VOC) päästöjen torjunnasta (EYVL L 365, 31.12.1994, s. 24) Poiketen siitä, mitä direktiivin 94/63/EY 3, 4, 5 ja 6 artiklassa sekä liitteissä I-III säädetään, varastoalueiden olemassa olevia varastointisäiliöitä, olemassa olevien kuljetettavien säiliöiden täyttämistä ja tyhjentämistä varastoalueilla, olemassa olevia kuljetettavia säiliöitä sekä huoltoasemien olemassa olevien varastointisäiliöiden täyttämistä koskevia vaatimuksia ei sovelleta Puolassa ennen 31 päivää joulukuuta 2005. Varastoalueiden, joiden vuotuinen läpijuoksu on yli 150000 tonnia, olemassa olevien kuljetettavien säiliöiden täyttämistä ja tyhjentämistä koskevia vaatimuksia sovelletaan 1 päivästä tammikuuta 2005. 2. 31999 L 0032: Neuvoston direktiivi 1999/32/EY, annettu 26 päivänä huhtikuuta 1999, tiettyjen nestemäisten polttoaineiden rikkipitoisuuden vähentämisestä ja direktiivin 93/12/ETY muuttamisesta (EYVL L 121, 11.5.1999, s. 13). Poiketen siitä, mitä direktiivin 1999/32/EY 3 artiklan 1 kohdassa säädetään, raskaiden polttoöljyjen rikkipitoisuutta koskevia vaatimuksia ei sovelleta Puolassa ennen 31 päivää joulukuuta 2006. Puolan alueella ei 1 päivästä tammikuuta 2005 lähtien käytetä Glimarin jalostamossa tuotettuja raskaita polttoöljyjä, joiden rikkipitoisuus on suurempi kuin 1,00 painoprosenttia. --------------------------------------------------
12003T/AFI/DCL/20

Asiakirja Tsekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unioni perustuu - Päätösasiakirja - III Muut julistukset - D. Useampien nykyisten jäsenvaltioiden yhteiset julistukset - 20. Saksan liittotasavallan ja Itävallan tasavallan yhteinen julistus ydinturvavalvonnasta



Virallinen lehti nro L 236 , 23/09/2003 s. 0978 - 0978